Expresión dos xenes de regra par *even-skipped* e *fushi tarazu* en bandas alternantes nas fases iniciais do embrión de *Drosophila*. Cada banda corresponde a un parasegmento.
Un **xene da regra par** (*pair-rule gene*) é un tipo de xene implicado no desenvolvemento dos embrións segmentados dos insectos. Os xenes da regra par defínense polo efecto dunha mutación nese xenes, a cal causa a perda dos patróns normais de desenvolvemento en **segmentos alternantes**.

Os xenes da regra par foron descritos primeiramente por Christiane Nüsslein-Volhard e Eric Wieschaus en 1980. Utilizaron un exame xenético (*genetic screen*) para identificar os xenes necesarios para o desenvolvemento embrionario na mosca da froita *Drosophila melanogaster*. Nas *Drosophila* normais non mutadas cada segmento embrionario produce pelos ou sedas chamadas dentículos nunha banda situada no lado do segmento próximo á cabeza (o lado anterior). Descubriron cinco xenes, chamados *even-skipped, hairy, odd-skipped, paired* e *runt*, nos cales as mutacións causaban a delecións dunha rexión particular de cada segmento alternado. Por exemplo, no *even-skipped*, perdíanse as bandas de dentículos de segmentos alternados, o cal daba lugar a un embrión que tiña a metade das bandas de dentículos con respecto ao normal. En traballos posteriores identificaron máis xenes da regra par nas fases iniciais do embrión de *Drosophila*, como o *fushi tarazu, odd-paired, sloppy paired,* e *tenm*.

Unha vez que os xenes da regra par foron identificados a nivel molecular viuse que cada xene se expresa en *parasegmentos* alternados, é dicir, rexións do embrión que están moi relacionadas cos segmentos, pero que están lixeiramente fóra de rexistro. Cada parasegmento inclúe a parte posterior dun (futuro) segmento, e a parte anterior do seguinte segmento (en posición máis posterior no parasegmento). As bandas de expresión dos xenes da regra par corresponden aos das rexións perdidas no mutante. A expresión de xenes da regra par en bandas depende da regulación directa de xenes gap  e de interaccións regulatorias entre os propios xenes da regra par.

Notas
-----

1. ↑  Nüsslein-Volhard C, Wieschaus E (1980). "Mutations affecting segment number and polarity in Drosophila". *Nature* **287** (5785): 795–801. PMID 6776413. doi:10.1038/287795a0.
2. ↑  Wakimoto BT, Kaufman TC (1981). "Analysis of larval segmentation in lethal genotypes associated with the antennapedia gene complex in Drosophila melanogaster". *Dev. Biol.* **81** (1): 51–64. PMID 6780397. doi:10.1016/0012-1606(81)90347-X.
3. ↑  Baumgartner S, Martin D, Hagios C, Chiquet-Ehrismann R (1994). "Tenm, a Drosophila gene related to tenascin, is a new pair-rule gene". *EMBO J.* **13** (16): 3728–40. PMC 395283. PMID 8070401.
4. ↑  Hafen E, Kuroiwa A, Gehring WJ (1984). "Spatial distribution of transcripts from the segmentation gene fushi tarazu during Drosophila embryonic development". *Cell* **37** (3): 833–41. PMID 6430568. doi:10.1016/0092-8674(84)90418-5.
5. ↑  Ingham, P. W. K. R. Howard, and D. Ish-Horowicz (1985). "Transcription pattern of the Drosophila segmentation gene hairy". *Nature* **318**: 439–445.
6. ↑  Macdonald PM, Ingham P, Struhl G (1986). "Isolation, structure, and expression of even-skipped: a second pair-rule gene of Drosophila containing a homeo box". *Cell* **47** (5): 721–34. PMID 2877745. doi:10.1016/0092-8674(86)90515-5.
7. ↑  Lawrence PA, Johnston P, Macdonald P, Struhl G (1987). "Borders of parasegments in Drosophila embryos are delimited by the fushi tarazu and even-skipped genes". *Nature* **328** (6129): 440–2. PMID 2886916. doi:10.1038/328440a0.
8. ↑  Ingham, P. W. Ish-Horowicz, D. & Howard, KR (1986). "Correlative changes in homoeotic and segmentation gene expression in Krüppel mutant embryos of Drosophila". *The EMBO Journal* **5** (7): 1659.
9. ↑  Howard K. and Ingham P. "Regulatory interactions between the segmentation genes fushi tarazu, hairy, and engrailed in the Drosophila blastoderm". *Cell* **44** (6): 949–957.

Véxase tamén
------------

### Outros artigos

* Embrioxénese de Drosophila

### Ligazóns externas

* The Interactive Fly:

|  |  |
| --- | --- |
| Control de autoridades | 
* Wd: Q7125117
* MAG: 114009990

 |